नए सत्र में कक्षा एक से 8 और 9वीं, 11 वीं का सिलेबस बदलेगा
नए साल में 1861 बच्चों को प्रभारी मंत्री बांटेंगे लैपटॉप
नएसत्र में कक्षा एक से आठवीं और 9 और 11 वीं के कोर्स में बदलाव होगा। बच्चों को प्रदेश की कला-वैभव और संस्कृति से इसमें रू-ब-रू करवाया जाएगा। वीर दुर्गादास, हाड़ी रानी, पन्नाधाय का इतिहास बच्चों को पढ़ाया जाएगा। इसमें कक्षा एक से आठवीं तक 75 प्रतिशत राजस्थानी और 25 प्रतिशत भारत, कक्षा 6 से आठवीं में 50 प्रतिशत राजस्थानी और इतना ही भारत का कोर्स होगा। वहीं, कक्षा 9 और 11 वीं में भी राजस्थान और देश का इतना ही सिलेबस रहेगा। राजस्थान की वीरांगनाओं का इतिहास पढ़ाया जाएगा। आर्यभट्ट, भास्कराचार्य, जगदीश बसु और एपीजे कलाम भी पढ़ाएंगे। इनकी पुस्तकें तैयार हो रही है। मंगलवार को कोटा में शिक्षा राज्यमंत्री प्रो. वासुदेव देवनानी ने यह बात कही।
उन्होंने घोषणा की है कि आगामी छह महीनों में 15 हजार लेक्चरर, 15 हजार रीट से शिक्षक और 33 हजार स्कूल सहायकों की भर्ती होगी। माध्यमिक शिक्षा की तरह प्राइमरी में भी सीधे खातों में तनख्वाह की व्यवस्था की जाएगी। प्रदेश की स्कूलों में 9 लाख बच्चों का नामांकन हुआ है। पहली बार सरकार ने केंद्रीय और सरकारी स्कूलाें का समय एक किया है। प्रदेश में 0 से 15 नामांकन वाले करीब साढ़े तीन से चार हजार स्कूल है। इन्हें पास के स्कूलों में मर्ज किया जाएगा। शिक्षाधिकारियों को सलाह दी है कि वो बच्चों की एक्सट्रा कक्षाएं लेकर समय पर कोर्स करवाएं। इसके लिए रिटायर्ड शिक्षकों का भी सहयोग लिया जा सकता है। प्रतिबंधित जिले से तबादले नहीं होंगे। मई-जून में ही अब तबादले होंगे।
शिक्षा विभाग में नवाचार
शिक्षाविभाग ने एजुकेशन से संबंधित चीजों को लेकर कार्य शुरू किया है। ये वेबसाइट पर उपलब्ध होंगे। पहले शाला दर्पण में हर स्कूल की डिटेल होगी। शिक्षक, स्कूल, बच्चे, व्यवस्थाओं का इसमें डॉटा फीड होगा। शिक्षकों से जुड़ी समस्याओं का समाधान होगा। कोई भी शिक्षक अपनी समस्या ऑन लाइन पोर्टल पर कर सकता है। एक महीने में इसका समाधान होगा। तीसरे ई-ज्ञान में कक्षा 9 और 11 वीं की पुस्तकें अपलोड होगी।
hin_Deva hin_Deva hin_Deva hin_Deva hin_Deva hin_Deva